શહેરના પૂર્વ વિસ્તારમાં પણ કોઇ જ અસર જોવા મળી ન હતી. બંધનાં એલાનને પગલે રામોલ, વસ્ત્રાલ વિસ્તારમાં આરએએફની ટીમ દ્વારા ફૂટ પેટ્રોલિંગ કરવામાં આવી રહ્યું છે. લોકો સવારથી જ પોતાના કામ ધંધે વળગ્યા હતા. આ લખાય છે ત્યાં સુધી પાટીદારોના પ્રભુત્વવાળા વિસ્તારો જેવા કે નિકોલ, રામોલ, બાપુનગર, ન્યૂ રાણીપ, ઘાટલોડિયા, નારણપુરા, વસ્ત્રાલ વગેરેમાં બંધની કોઇ જ અસર જોવા મળી નહોતી. જનજીવન સામાન્ય જોવા મળ્યું હતું. ઉપરાંત આણંદમાં પણ બંધની કોઇ જ અસર જોવા મળી નહોતી. ગુજરાત બંધનાં એલાનમાં અમદાવાદની પ્રજાએ સાથ સહકાર ન આપ્યો હોવાનું જોવા મળ્યું હતું.